**Barendsnood Gebed**

**Gebed wat inmekaarhaak\* met die Hart van Abba Yahuwah**

\*afsluit; grendel; inmekaarpas; inmekaarsluit

 **I Konings 18:41-46**: “Toe sê Eliyahu vir Ahab: ‘Trek op, eet en drink, want hoor, die gedreis van die reën!’ En Ahab het opgetrek om te eet en te drink; maar Eliyahu het op die top van Karmel geklim en hom op die grond neergebuig en sy aangesig tussen sy knieë gestop. Daarna sê hy (Eliyahu) vir sy dienaar: ‘Klim tog op, kyk uit na die see.’ En hy (die dienskneg) het opgeklim en uitgekyk en geroep: ‘Daar is niks nie.’ Toe sê hy (Eliyahu): ‘gaan weer’ – sewe maal. En die sewende maal roep hy (die dienskneg): ‘Daar gaan ‘n wolkie soos ‘n man se hand op uit die see.’ Toe sê hy: ‘Gaan op, sê vir Ahab: ‘Span in en trek af, dat die reën jou nie terughou nie.’ En in ‘n oogwink was die hemel swart van wolke en wind, en ‘n groot reën het gekom; en Ahab het op die wa geklim en weggetrek na Yiezre’él maar die hand van Yahuwah was oor Eliyahu, sodat hy sy heupe omgord en voor Ahab uit gehardloop het in die rigting na Yiezre’él.”

Ek was deur ‘n vriendin in Kanada gevra om lering te gee oor barendsnood gebed. So hier gaan ons!

 Kry vir jouself ‘n kaart van moderne Israel en vind die Berg Karmel bo Haifa, noordwes Israel, naby die Middelandse See. Vind dan die dorpie Afula na die suidoos, binneland van die noorde. ‘n Klein bietjie suid van Afula lê die ruïnes van outydse Jesre’el in die Jesre’el vallei, dieselfde een wat in die Skrif genoem word soos **Hosea 1 en Openbaring 16**, geken as die Vallei van Meghiddo/m.a.w. Har Meghiddo/ Armageddon (Grieks). Die Vallei strek van die Berg Karmel af na Beit Shean onder Tiberias. Dit word gesien as die grootste slagveld in geskiedenis.

 Nadat hy Isabel se 450 Ba’al profete dood gemaak het, het Eliyahu al die pad van bo die Berg Karmel af gehardloop na die Vallei van Jesre’el. Dit is ‘n ver ent om te hardloop! Maar, die Gees het Eliyahu die krag gegee om te hardloop. Ek was bo op die Berg karmel op dieselfde plek waar Eliyahu ‘n barendsnood gebed gedoen het vir reën na 3 jaar se droogte. As mens ooswaards kyk vanaf Karmel, sien jy al die pad af na die Jesre’el Vallei tot by die Berg Tabor, verby Afula en die ruïnes van Jesre’el. As mens weswaards kyk, sien jy die Middelandse See.

 Lees **I Konings 17-18**. Eliyahu het in ‘n geboorte posisie gesit, op sy hurke – die outydse manier wat vrouens hulle babas gehad het. Hy was in “barendsnood gebed” en Yahuwah het hom geantwoord deur reën te stuur. Ek was verskeie keure al by die ruïnes van Jesre’el. Om die belangrikheid van hierdie vallei se verlede, toekoms en teenwoordige tyd te verstaan en wat dit met die Messias se terugkeer te doene het, verwys na: “*Why Megiddo? Why the Jezre’el Valley?”/*Gebruik die soeklys.

 **Ya’cob**/Jakobus **5:17-20**: “Eliyahu was ‘n mens net soos ons, en hy het ernstig gebid dat dit nie moes reën nie, en dit het op die aarde drie jaar en ses maande lank nie gereën nie, en hy het weer gebid, en die hemel het reën gegee en die aarde het sy vrug laat uitspruit. Broeders, as een onder julle van die waarheid afgedwaal het en iemand hom bekeer, laat hy weet dat die een wat ‘n sondaar van sy dwaalweg bekeer ‘n siel uit die dood sal red en ‘n menigde sondes sal bedek.”

 Watter les leer ons hieruit? Eliyahu was in barendsnood gebed om die droogte te herstel en reën te bring sodat bome en blomme kan groei. Deur so te bid kan ons die sondaar terug draai van die pad hel toe om die weg van die lewe te volg wat vrugte van lewe en geregtigheid baar vir die ewigheid.

 **Galasiërs 4:19** “My kinders, oor wie ek weer in barendsnood is totdat die Messias in julle ‘n gestalte ontvang…”

 Die Apostel Sha’ul het geweet hoe dit is wanneer mens die Gees van Yahuwah toelaat om te vloei deur Sy Gees, asof jy ‘n baba in die lewe bring, want dit is in die barendsnood gebed wat ons die hart van Elohiem aanraak en dan haak ons in by wat alreeds op Sy hart lê om te doen. In barendsnood gebed, voel ons die diep emosies van ons liefdevolle Abba! Hy maak oop binne ons om toe te laat dat ons voel wat in Sy hart aangaan.

“Ons Vader wat in die hemel is, afgesonder is U Naam. U Koninkryk kom! U wil geskied, op aarde net soos in die hemel! **Ons wil Sy wil gedoen hê op aarde, net soos dit in die hemel is. Barendsnood gebed gee geboorte aan Sy wil op die aarde!**

 Uit **Romeine 8:22-27**: “Want ons weet dat die hele skepping tesame sug en tesame in barendsnood is tot nou toe. En nie alleen dit nie, maar ons self ook, wat die eerstelinge van die Gees het, ons sug ook in onsself in afwagting van die aanneming tot kinders, naamlik die verlossing van ons liggaam. Want ons is gered in hoop; maar die hoop wat gesien word, is geen hoop nie; want wat iemand sien, waarom hoop hy dit nog? Maar as ons hoop wat ons nie sien nie, dan wag ons daarop met volharding. En net so kom ook die Gees ons swakhede te hulp, want ons weet nie reg wat ons moet bid nie, maar die Gees self tree vir ons in met onuitspreeklike sugtinge. En Hy wat die harte deursoek, weet wat die bedoeling van gees is omdat Hy ooreenkomstig die wil van Elohiem vir die Afgesonderdes intree.” (**Hebreërs 4:14-16; I Timoteus 2:5**)

 Hierdie stuk in **Romeine 8** beskryf die barendsnood gebed, maar beskryf ook gebed in die Gees, om in die tale van engele te spreek. Wanneer ons in hierdie tale praat, beweeg die Gees deur ons om Sy wil op die aarde te doen. Deur altwee manière te bid, barendsnood en in tale, spreek ons dus Sy wil op die aarde!

 **Yahuwah beantwoord barendsnood gebed omdat dit nie ons is wat die gebed doen nie, maar Hy homself wat deur ons bid met diep kreune!**

Uit Henry Gruver se visioen: **Hoofstuk drie, Visioen: *THE POWER OF TRAVAIL*** *Bible School Days, 1961 or ’62* [Uit sy boek † Wise: *Visions of a Walker*]

**“**My kinders, oor wie ek weer in barendsnood is totdat die Messias in julle ‘n gestalte ontvang**,...”** Galasiërs 4:19

 “Die eerste keer wat ek die barendsnood gebed ondervind het, was in Bybel Kollege. David Wilkerson het so pas Nicky Cruz tot bekering gely uit die straatbendes van New York; en hulle het Dallas toe gekom om te getuig oor die nuwe projek: “Teen Challenge” wat David Wilkerson besig was om te vestig. Hy het begin leer, reguit uit die hande van die Heilige Gees oor die krag van barendsnood gebed wat die Apostel Paulus van gepraat het in Galasiërs, hoofstuk Vier. My gedagtes kon skaars verstaan hoe siele ingebring kan word op so manier soos wat hulle beskryf het…Maar soos ek geluister het na wat David en Nicky deel, het ek geweet ek het nog nooit so iets ervaar soos wat hulle van praat nie. Hulle getuienisse het voortgegaan om my uit te daag toe ek die kapel diens verlaat; en al het ek geglo ek het ‘n visioen vir die redding van talle siele, het my gees onvrugbaar gevoel in vergelyking met dit wat ek gesien het. Toe ek by die huis kom, het God vir my ‘n visioen gegee van ‘n groep van ons wat op ‘n groot rots langs ‘n klein stroompie sit. Skielik in die visioen het ek begin uitroep vir ‘n innerlike visioen en ‘n verstandhouding oor die waarde van ‘n siel. Soos ek gehuil het, het die visioen oopgemaak op ‘n groter skaal en ek kon sien hoe die stroom afgesny word. Dit het gelyk of iemand ‘n groot mes geneem het en ‘n stuk van die aarde afgesny het. Van daardie standpunt kon ek sien hoe die klein stroompie vloei na ‘n waterval wat die water van die stroom na die ongesiene dieptes toe lei. Ek kon sien hoe die water verander in klein silver druppels soos dit val van die waterval af in die donkerte; en ek het die geskree van vrees en marteling gehoor wat uit die druppels uit kom soos hulle hopeloos in die afgrond val. Terwyl ek hierdie aanskou, het my binneste gepers, en ek het vir daardie siele gekreuen. Ek het agtergekom, toe ek myself onder daardie intense intersessie sit, dat die dam hoër en hoër styg, en die water afsny voor hulle in die donker leemte inval. Soos wat die Gees van God my hart geroer het, het ek aanhou kreun. Ek het nog nooit iets so intens op my diafragma en my hele fisiese liggaam voel druk nie. Alles in my het gedruk om hulle tot redding te bring en hulle, en ander, te keer om nie in die afgrond af te gaan nie. Elke keer wat ek in barendsnood ingegaan het, het die damvlak hoër geraak, totdat ons almal op die rots gestaan het met hande in die lig terwyl die water net hoër en hoër styg totdat die water oor die afgrond, oor die aarde gespoel het. “En die leërs in die hemel het Hom gevolg op wit perde, bekleed met wit en rein fyn linne.”(**Openbaring 19:14**) .

 Toe sien ek ‘n glansende wit kasteel met goue plaveisel wat daaruit lei. Uit die Kasteel gronde het ‘n verskeidenheid pragtige wit perde gelop aangekom. Ek het dadelik gedink aan die Here wat met Sy tien duisend kom, op perde oor die aarde. HalleluYah!

 Ware “barendsnood gebed” is meestal onbekend in die Westerse kultuur waar materialisme, vleeslikheid en self-tevredeging vir die lewe in die Gees verruil word. Tog, vir die wat die krag ken wat kom met onderdanigheid aan die Gees van Yahuwah – die autoriteit, wysheid, kennis, gawes en leiding – is daar geen ander lewe soos dit nie. Die lewe van Henry Gruver is ‘n voorbeeld van wat ons almal kan wees as ons net onderdanig is aan Sy wil pleks van ons eie wil.

 Is ons geroep om te doen wat Gruver doen? Ja, in die sin dat ons almal geroep is om met die Gees gevul te word en toe te laat dat die Gees ons lewens lei. Abba lei ons in ons dienspligte soos Hy wil. As ons gehoorsaam is, beweeg ons vorentoe in ons werk vir Hom. Henry Gruver se lewe was en is nog altyd ‘n daaglikse verbintenis aan Abba onder die autoriteit van Yahuwah. Waar hy in gebed loop deur die strate en intersessie hou, het Abba hom op een avontuur na die ander geneem om saligheid, genesing, bevryding en die Woord te deel met ander. Abba het vir hom drome, visioene en wonderbaarlike ondervindings gegee, selfs soos die een waarvan ek geskryf het in *“Trump Declares: `We’re Going to Mars,’* ” waarin Gruver gesterf het en opgevaar het in die tweede hemel in om die Kosmos van nader te bekyk.

 Ons word almal geroep om die **Handelinge 1:8** patroon te volg. Dit is ‘n normale lewe vir ‘n dienskneg van Elohiem! Dit is die **Deuteronomium 15:16-17** lewe. As daar

geen els in ons oor deurboor is nie, is ons nie Syne nie. Selfs die Messias is met ‘n els deur Sy oor deurboor. Messias praat in **Jesaia 50:5-7**.

 Omdat Henry Gruver so ‘n kinderlike geloof het, is sy lewe buitengewoon. Maar, al die geskuilde kinders van Abba gaan binnekort uit die skuilplekke kom, maar nie uit van onder Sy tallit nie. Hulle kom uit van waar hulle gekoester en geleer is deur die Gees. [Verwys na: “The Revealing of the Hidden Ones”/Mikvah of the Heart of Elohim]

 Ek het al in barendsnood gebed ingegaan; nie baie nie, maar wanneer ek in diep gebed ingegaan het en die gawes van die Gees beweeg het. Veral in die laat 1980’s en vroeë 1990s. Barendsnood gebed was baie algemeen in die dae van Evan Roberts, Smith Wigglesworth, John G. Lake, en Charles Finny—die vroeë dae van die Pinkster beweging van die Gees in baie lande (vroeë 1900s). Die lou warm oppervlakkigheid van die meeste Amerikaanse gelowiges het openlik teen die 1960s gemanifesteer. Nou word die normale dinge van die Gees bespot.

 Een Sondagaand was ek erg bemoeid oor my kinders. Na die diens geëindig het, het meeste van die mense opgestaan en begin gesels met ander, voor in die kerk. Ek het ‘n private plek gesoek maar kon net by die trappe wat opgaan na die preekstoel ‘n plekkie kry. Ek het op my knieë gegaan en my hart uitgestort aan Abba. Sonder waarskuwing, het Sy Gees begin deur my in barendsnood bid – ek het gekreun en uitgeroep. Die Gees beweeg letterlik binne ons gees en dit voel soos geboorte gee. Natuurlik is daar nie pyn nie, maar dit is vanselfsprekend dat die Gees agter ons naeltjie by die voortplantings organe wat ‘n tempel word sit, wanneer ons werklik gedoop is in die Gees. (**I Korintiërs 6:19-20**). Hy is die een wat kreuen en huil en wat op ons gees druk. Daar is niks vreemd daaraan nie; Hy is sag en tasbaar. Al om my was ek bewus van mense wat praat en lag.

 Vandag heers die vlees. Almal, behalwe die “min” – Yahuwah se kinders – aanskou hulself as gode!

 Abba het sopas op my gees ‘n nuusberig van ‘n paar jaar terug gedruk, waar ‘n vrou in ‘n besige straat in New York geboorte gegee het. Sy het probeer om betyds by die hospitaal uit te kom maar kon dit nie maak nie. Al om haar was mense wat verby gestap het. Hulle het haar noodkreed gesien, maar niemand het gestop om te help nie. Is dit nie die perfekte prentjie van die verharde en koue natuur van vandag se mensdom nie? Insgelyks my situasie in die kerk, het die gelowiges gelag en gesels terwyl ek in die gees geboorte skenk aan ‘n wonderwerk van Sy liefde. Ja, hierdie verharde en koue natuur het die natuur van soveel mense wat bely dat hulle Christene is, geword. Dit is Satan se natuur, van sy wêreld. Ooral om ons, is mense besig om te sterf in hulle sondes, soos ek geskryf het in die visioen van Lester Sumrall in “What About Billy Graham’s Passing?...” Tog is daar baie min wat omgee dat die massas besig is om in die vlamme van die Hell in te val.

 2008: Ek moes een Shabbat oggend by ‘n gemeente in Kentucky praat. Ek het die mense aanskou van agter die preekstoel af en gesien hoe die mense lag en klets oor allerhande dinge uit die vleeslike wêreld, selfs hulle weeklikse besigheid. Skielik het Abba se Gees oor my gekom. Hy was gegrief; Hy was ook kwaad. Ek het in barendsnood ingegaan. Ek het gekruen, in tale gepraat en gebid, aanbid en gehuil. Niemand het eers opgekyk nie. Hulle het net gestop toe iemand die shofar blaas. Na die praatjie het ‘n paar mense my bedank vir my “lesing”. Maar, een jong man het vir my kom sê dat Abba hom gelei het daarna toe om vir my te kom luister, en dat ek baie dinge bevestig het vir hom. Hy het my bedank. Ek het vir daardie jong man gekom! Die diep dinge van die Gees is oor die algemeen verlore op moderne mense. Tog, in plekke van vreeslike verdrukking is die gelowiges baie nugter in hulle gedagtes. Wanneer hulle in die geheim ontmoet in Sjina vertel hulle my dat hulle nie tyd het om te gesels oor families, nuus of enigiets van hierdie wêreld nie, want hulle weet dat hulle enige oomblik dood geskiet kan word, geslaan of in die tronk gesit word as hulle gevind word in ‘n plek van aanbidding of waar die Woord gelees word.

 Die Gees binne ons beweeg deur ons soos vloeibare vuur. **Lukas 3:16-18**: “Antwoord Yahuganan (Johannes die Doper) almal en sê:, `Ek doop julle wel met water, maar Hy kom wat sterker is as ek, wie se skoenriem ek nie waardig is om los te maak nie – Hy sal julle doop met die Afgesonderde Gees en met vuur. Sy skop is in Sy hand, en Hy sal Sy dorsvloer deur en deur skoonmaak en Sy koring saambring in Sy skuur, maar die kaf met onuitbluslike vuur verbrand.’ Hy het dan ook met baie ander vermaninge die goeie nuus aan die volk verkondig.” Yahuganan, neef van Yahushua, was die regverdige Hoë Priesternet soos Yahushua die regverdige Koning was.

 **Handelinge 2**: Die Messias het die Gees van Sy Abba vir Sy dissipels gegee. Niks het verander vanaf die boek van *Handelinge* nie. Die leefstyl is dieselfde vir ons. As ons Hom toelaat om die “kaf” te brand, sal ons versamel word in die skure van Yahuwah wanneer die Messias kom. (**Matteus 13!)**

 **Openbaring 22:17**: “Die Gees en die Bruid sê `Kom…’ ” Is ons gebede vir Sy koms nie genoeg nie? Hoekom moet ons met die Gees van Yahuwah inhaak om te roep vir Messias om te kom? – Want Sy barendsnood gebed binne ons bring die antwoord waarna ons verlang!

Ons haak in by Sy Gees en Sy wil geskied!

 Nee, ons kan nie hierdie tipe gebed opwerk met emosie nie – dit wil së, geen opregte barendsnood gebed nie! Ons moet nooit probeer om Yahuwah se Gees te manipuleer om ons wil te pas nie. Hy is Elohiem; ons is nie! Maar, regverdige emosie kom saam met Sy Teenwoordigheid. Dit is deel van Sy natuur. Hoe kan ons sonder emosie wees wanneer Hy kreuen en huil? Sy salwing (Teenwoordigheid) kom oor ons en Sy vreugde stuig binne ons. Sy vreugde is ons krag (**Nehemia 8:10b**). Sy vreugde is die “krag van Sy mag” waarin ons staan met geestelike oorlogvoering. (**Efesiërs 6**).

 Daar is geen beter lewe as om ‘n persoonlike daaglikse interaksie met Yahuwah, Wie die Gees is, te hê nie. (**II Korintiërs 3:17-18**) Dit is Hy wat ons omskep.

 Eliyahu het in barendsnood gegaan totdat die reën gekom het. Wanneer ons in die Gees in barendsnood gebed ingaan, kom die geestelike reën ook binne ons lewens in, en baar vrugte in oorvloed. (**Galasiërs 5:22-24**) Sonder die uitstorting van die vroeë en laat reën van die Gees in ons lewens nie, sal ons gees opdroog en sterf. Wanneer dit gebeur, neem demoniese geeste ons gedagtes en emosies oor.

 Godsdienstige mense skryf baie keer die werk van die Gees – die gawes van die Gees (**I Korintiërs 12**) aan die Duiwel toe. Die Messias het ons gewaarsku teen “laster” teen die Gees. Die Farissiërs het gesê dat Hy Sy wonderwerke deur Be’elsebab/Satan doen. Dit is so opgeskryf in hulle Talmud tot vandag toe. Maar, Sy waarskuwing was baie sterk. **Matteus 12:24-37.** Ons sal volgens ons woorde veroordeel word.

 In 1904, in die Rhondda area van Walis, die steenkool myn area, en weswaards na Swansea, is ‘n man genaamd Evan Roberts deur Abba gekies om ‘n groot herlewing te lei. Die herlewing van die doop in die Gees met die bewyse van spreek in tale, die vrug van die wedergebore gees, en die gawes van die Gees (m.a.w. genesings, profesie, woord van kennis, ens). Ek het die voorreg gehad om in ‘n gemeente te spreek in die Rhondda gedurende die 100ste herdenking van daardie herlewing (2004), en ook die jaar daarna. In 1904, is die barendsnood gebed aan ons gerestoreer.

 Hierdie groot herlewing het na Amerika toe gekom teen 1906. Dit het die groot genesing herlewings voor uitgegaan. Oral waar die Gees ontvang is, was daar ‘n groot seëning. Evangeliste en sendelinge het die wêreld ingevaar, veral van Engeland en Amerika. Baie gelowiges het in barendsnood gebed ingegaan vir verlore siele gedurende daardie tyd. Yahuwah wil die verlorenes red, maar Hy het daardie taak vir ons oorgelaat. Ons is Sy voertuig wat Hy gebruik. Ons begin deur onsself aan Hom te gee, en om uit ons hart uit te bid. Soos wat ons Sy las op ons neem, sal Hy deur ons in barendsnood ingaan om geboorte te gee aan Sy wil! Hy gaan al hierdie spesiale gawes restoreer in hierdie laaste dae aan ‘n oorblyfsel wat bekragtig sal wees deur Sy Gees soos in die dae van *Handelinge.* (**Daniel 11:32**)

 Aangesien barendsnood gebed die Gees Homself is wat deur ons vloei, moet ons in die Gees gedoop word sodat Hy binne ons gees kan woon. Ja, mense het die gawes en die krag van die Gees misbruik – definitief! Maar mense misbruik kos en drank elke dag. Stop ons dan om te eet en drink as gevolg van misbruik? Nee, dit is dwaasheid! Deur die gee van Sy Gees, het Yahuwah aan ons die enigste manier moontlik gerestoreer om die vlees, die wêreld en die Duiwel te oorwin. Esegiël was gevul met die Gees, en so ook al die profete. Sy krag deur Sy diensknegte is niks nuuts nie. Die wonderwerke en krag van die Gees in die boek van Handelinge het nooit weggegaan nie.

Seëninge aan julle waar julle stap deur die oopgemaakte Rooi See op jou reis na die Beloofde Land. Chag Sameach!

In Sy liefde, Seëninge

Yedidah

Maart 22, 2018

Vertaal Mei 2019. Alle Skrifte gebruik kom uit die Woord en Getuienis Bybel, gepubliseer 2004. (Die Name wat gebruik is in die Woord en Getuienis Bybel – Yahweh en Yahshua – is vervang met die gebruike volgens Yedidah se artikels – Yahuwah en Yahushua.)